জেনেভার কাছাকাছি ফ্রান্স ও সুইজারল্যান্ডের সীমান্তে রয়েছে ইউরোপীয় পরমাণু গবেষণা কেন্দ্র সার্ন (ঈঊজঘ)। এ সার্ন মাটির নিচে সুরঙে বিগ ব্যাংয়ের ‘মিনি সংস্করণ’ সৃষ্টির চেষ্টায় আলোর গতির কাছাকাছি অতি উঁচু মাত্রায় কণিকাগুলোর সংঘর্ষ ঘটায়। সার্ন বিজ্ঞানীরা দুই দফায় তাদের এই পরীক্ষা চালান। সার্নের লার্জ হ্যাড্রন কলাইডরের ২৭ কিলোমিটার ডিম্বাকৃতির সুড়ঙ্গপথে আলোর গতির কাছাকাছি ১ ন্যানো সেকেন্ডে ৭ বিলিয়ন বিলিয়ন (৭০০০০০০০০০,০০০০০০) ইলেকট্রন ভোল্ট ক্ষমতায় এই পরীক্ষা চালানো হয়। দুই দফা এই পরীক্ষা চালানো সার্ন গবেষকদলের মুখপাত্র জো ইনকান্ডেলা জেনেভার সার্নে গত ৪ জুলাই এই নতুন কণা আবিষ্কারের ঘোষণা দিয়ে বলেন, এটি প্রাথমিক ফলাফল। তবে আমরা মনে করি এ ফলাফল যথেষ্ট নির্ভরযোগ্য। এই কণা আসলেই হিগস বোসন না সম্পূর্ণ নতুন কোনো কণা এ বিষয়ে এখনো সার্ন বিজ্ঞানীরা নিশ্চিত নন। যদি দ্বিতীয়টি সঠিক হয়, তা হলে মহাবিশ্বের সৃষ্টিরহস্য সম্পর্কে বিজ্ঞানীদের আবার নতুন করে ভাবতে হবে। পিটার ওয়ার হিগস ১৯৬৪ সালে এ কণার ধারণাগত ভিত্তি প্রকাশ করেছিলেন। নতুন এ আবিষ্কারের খবরে তিনি উল্লসিত। এক বিবৃতিতে ৪ জুলাই, ২০১২ তিনি বলেছেন, ‘আমি কখনোই প্রত্যাশা করিনি আমার জীবদ্দশায় এটি ঘটবে।’